
02/12/2014

הכנסת התשע-עשרה
נוסח לא מתוקן

מושב שלישי
<פרוטוקול מס' 403>
מישיבת ועדת הכלכלה
יום שלישי, י' בכסלו התשע"ה (02 בדצמבר 2014), שעה 14:30
<סדר היום:>
<תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), התשע"ד-2014>
נכחו:

<חברי הוועדה:> 
רוברט אילטוב – מ"מ היו"ר
<מוזמנים:> 
	אודליה אסולין דגני
	–
	עו"ד - לשכה משפטית, משרד החקלאות ופיתוח הכפר

	דגנית בן דב
	–
	עו"ד - שירותים וטרינריים, משרד החקלאות ופיתוח הכפר

	שאול פוצי
	–
	וטרינר ארצי למחלות חזירים, משרד החקלאות ופיתוח הכפר

	שרון רוברטס
	–
	יעוץ וחקיקה, משרד המשפטים

	לירז דמביץ כהן
	–
	לשכה משפטית, משרד האוצר

	אלון מסר
	–
	רכז מים וחקלאות באגף התקציבים, משרד האוצר

	עלי בינג
	–
	רפרנט חקלאות, אגף תקציבים, משרד האוצר

	מענית איכילוב
	–
	אגף איכות אוויר, המשרד להגנת הסביבה

	גלי דוידסון
	–
	ראש אגף בעלי חיים, המשרד להגנת הסביבה

	טל זסק
	–
	לשכה משפטית, המשרד להגנת הסביבה

	שלמה קפואה
	–
	אגף סביבה חקלאית, המשרד להגנת הסביבה

	שלמה קפואה
	–
	ארגון הרופאים הוטרינרים ברשויות המקומיות

	יוסי וולפסון
	–
	רכז תחום חיות במשקים, עמותת תנו לחיות לחיות, ארגונים להגנה על בעלי חיים

	רעות הורן
	–
	מנהלת פעילות ציבורית, אנונימוס, ארגונים להגנה על בעלי חיים

	הילה קרן
	–
	דוברת, אנונימוס, ארגונים להגנה על בעלי חיים

	יוסי כהן
	–
	מרכז משק קיבוץ להב, מגדלי חזירים

	סיגל דונגי-סלונים
	–
	וטרינרית ומרצה לאתיקה

	ניר זמיר
	–
	מנכ"ל מכון המחקר של המשק(החזיריה בין היתר) -קיבוץ להב


<ייעוץ משפטי: >
מרב תורג'מן
<מנהל/ת הוועדה:>
לאה ורון
<רישום פרלמנטרי:>
יפעת קדם
<תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), התשע"ד-2014>
<היו"ר רוברט אילטוב:>
שלום לכולם. הנושא על סדר היום: תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), התשע"ד-2014. הערות כלליות יש? 
<אודליה אסולין דגני:>
תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים) נדונו במסגרת ועדת החינוך. הן מסדירות את נושא החזקת החזירים בישראל, תנאי ההחזקה שלהם, רווחתם, התנאים שבהם צריך לבצע פעולות שונות כדי להמשיך לגדל אותם לצורכי חקלאות. אנחנו מבקשים במסגרת הוועדה לדון בסעיפים שמתייחסים לפעולות שמבוצעות על ידי רופאים וטרינרים. חלקן יבוצעו על ידי עובדים מיומנים שעברו הכשרה. זה חריג לחוק הרופאים הווטרינרים. התקנות המדוברות הן תקנות 15 ו-16, תקנה 22(ג)(2) ותקנה 26.  העברנו לוועדה לפני 3 ימים את הנוסח המעודכן אחרי אישור של ועדת החינוך שהתקבל בימים האחרונים.
<מרב תורג'מן:>
אני רק אעיר בהקשר של אישור הוועדה לאותם סעיפים שמונו כעת. יש גם את סעיף 1, סעיף ההגדרות. ההגדרות שקבועות בסעיף 1 הן הגדרות רלוונטיות. אין טעם לאשר סעיף מהותי ללא הבנה מה עומד מאחורי כל מונח. כך גם לגבי תקנה 29 (13),(14), שעניינן עונשין. אלה סעיפי עונשין לגבי אותן תקנות מהותיות שהוועדה מתבקשת לאשר. כך גם לגבי תקנה 32(ג), שעניינה תחילה של תקנה 26. 

<היו"ר רוברט אילטוב:>
אנחנו נדון עליהן.

<מרב תורג'מן:>
אם יחליטו לדון על הסעיפים, תתבקש הצבעה עליהם. 

<יוסי וולפסון:>
התקנות האלו נדונו ולובנו בוועדת החינוך. אנחנו מאוד מעוניינים שיגיעו לאישור ויישום. לא היינו מאושרים מכל ההסדרים. 

<היו"ר רוברט אילטוב:>
האם במסגרת הסיכומים אתם מסכימים לתקנות?

<יוסי וולפסון:>
כן. 

<אודליה אסולין דגני:>
בתוקף סמכויותיי לפי סעיף 19 לחוק צער בלי חיים (הגנה על בעלי חיים), התשנ"ד-1994

(להלן – החוק), לפי סעיפים 22(א)(1), (2),(7),(8) ו-(15) לפקודת בעלי חיים (נוסח חדש), 

התשמנ"א-1985, בהתחשב בצורכי החקלאות, ובאישור ועדת החינוך, התרבות והספורט

של הכנסת, ולפי סעיף 4(א) לחוק הרופאים הווטרינריים, התשנ"א-1991 (להלן – הרופאים

הווטרינריים), באישור ועדת הכלכלה של הכנסת לעניין תקנות 1, 15,16,22(ג)(2), -26, 29(א)(13),

(14) ו-32, אני מתקין תקנות אלה: 

<מרב תורג'מן:>
האם סעיפים 22(א)(1),(2),(7),(8) ו-(15) לפקודת מחלות בעלי חיים הם סעיפים עונשיים?
<אודליה אסולין דגני:>
סעיף 22 בפקודה - -
<מרב תורג'מן:>
הם לא באישור ועדת הכלכלה. אם הם עונשיים, אולי כן נדרש אישור ועדת הכלכלה.
<אודליה אסולין דגני:>
זו סמכות השר להתקין תקנות. שר החקלאות רשאי להתקין תקנות לביצוע מטרות הפקודה והוראותיה. יש הפניה מיוחדת לתקנות מחלות בעלי חיים בתוך התקנות עצמן או בתקנות מחלות בעלי חיים (תכשירים כימיים). 
<דגנית בן דב:>
פרק א': פרשנות

הגדרות
1.
בתקנות אלה – 



"אחראי" – 
בעל חזיריה, וכן מנהל או עובד שהוא מינה לאחראי על





פעילות חזיריה;



"בידוד"
-
החזקת חזיר יחיד בתא נפרד מחזירים אחרים;



"בעל


חזיריה" -
לרבות תאגיד ולרבות מי שרשאי למכור את החזירים;



"גורים" -
גורי חזירים בתקופה שעד מועד גמילתם (piglets),





כאמור בתקנה 11(ד);



"גמולים" -
גורי חזירים ממועד גמילתם, כאמור בתקנה 11(ד) עד





גיל עשרה שבועות (weaners); הפסקת הנקה;



"גמילה" -
הפסקת הנקה;



"המנהל" -
מנהל השירותים הווטרינריים או מי שהוא הסמיך לעניין





תקנות אלה, כולן או מקצתן;



"רצפת



טפחות" -
רצפה המורכבת מחלקים רצופים לסירוגין עם חריצים, 





המיועדים לניקוז הפרשות בעלי החיים;



"חזיר" -
זכר או נקבה בכל גיל המוחזקים בחזיריה;



"חזירה



לרבייה" -
חזירה לאחר המלה ראשונה (sow);



"חזיריה" -
מקום שבו מוחזקים חזירים לשם הפקת תוצרת חקלאית





לשיווק, מהם או מתולדתם;



"חזיר 



להרבעה" - 
חזיר זכר אחרי גיל בגרות מינית שמיועד לרבייה





(boar);



"חזיר



פיטום" -
חזיר מגיל 10 שבועות עד לנחירתו (rearing pig או 





Fattening pig);



"מבכירה" -
חזירה בתקופה שבן הרבעתה הראשונה לבין ההמלטה





הראשונה שלה (gilt);



"ס"מ" -
סנטימטרים;



"משק גידול



על רפד" -
חזיריה או חלק ממנה שהחזירים מוחזקים בהם מיום





גמילתם עד להוצאתם לנחירה או העברת לרבייה, 





בתאים קבוצתיים שכל שטח רצפתם מרופד בחומר כגון





קש, אדמת כבול או נסורת, בכמות שמספיקה לספוג את 





הפרשותיהם;



"עובד


מיומן" -
שקיבל הכשרה ושהמנהל אישר לפי תקנה 25;



"ק"ג" -

קילוגרמים;



"קבוצה" -
חזירים הנמצאים בתא אחד בחזיריה;



"רופא 



וטרינר" -
כהגדרתו בחוק הרופאים הווטרינרים, התשנ"א





1991;



"ריסון" -
החזקה באופן המונע תנועה, לרבות באופן המונע את האפשרות





להסתובב במקום (Restraint), אך באופן המאפשר





לרבוץ ולקום בנוחות, וללא קשירה;



"תא" -

שטח שאינו מחולק במחיצות פנימיות.

<אודליה אסולין דגני:>
לגבי הגדרת "עובד מיומן" שקיבל הכשרה ושהמנהל אישר לפי תקנה 25, נוסף סעיף במסגרת דיוני ועדת החינוך, לכן זה הוקפץ קדימה. 
<היו"ר רוברט אילטוב:>

אני מעלה את זה להצבעה. מי בעד?

הצבעה

בעד – פה אחד
נגד – אין
נמנעים –אין 

סעיף ההגדרות אושר
<דגנית בן דב:>
קיטום זנב
15
(א) לא יקטום אדם זבנו של חזיר ולא יקטום או ישייף ניביו 

וקיטום


של חזיר, בחזיריה שהיא משק גידול על רפד.

ושיוף ניבים




(ב) בחזיריה שאינה משק גידול  על רפד, לא יקטום אדם זבנו של




חזיר ולא יקטום או ישייף ניביו של חזיר, אלא אם מתקיימים




התנאים הבאים:

(1) בחזיר שגילו עד שבעה ימים: החזיר טופל במשכך כאבים
לפני הפעולה, במהלכה, עד לסיומה ולאחריה, והקיטום או השיוף

מבוצעים בידי עובד מיומן;

(2) בחזיר שגילו עולה על שבעה ימים: אם רופא וטרינר קבע
שלא ניתן היה לבצע את פעולת הקיטום או השיוף עד גיל

שבעה ימים בשל מצבו הרפואי של החזיר, הפעולה בוצעה 

בהקדם האפשרי לאחר שהוסרה המניעה לביצועה כאמור, בידי

רופא וטרינר, בוצע אילחוש של המקום או הרדמה לפני הפעולה,

והחזיר טופל במשככי כאבים לאחריה;

(3) הטיפול בוצע בכלים ייעודיים שעברו חיטוי;
(4) הטיפול במשככי כאבים, בחומרי אלחוש או בחומרי הרדמה
בוצע באמצעות תכשירים רפואיים רשומים כדין, לפי התוויה 
המאושרת ולפי הוראות רופא וטרינר.




(ג) רופא וטרינר ימסור לאחראי בכתב את האישור כאמור בתקנת




משנה (ב)(2).

<מרב תורג'מן:>
אולי צריך להתאים את הנוסח בסעיף 15(ג) לנוסח שמופיע בתקנה 16(ב), כי נדמה לי שהכוונה היא אותה כוונה. 

<שאול פוצי:>
לשני הסעיפים יש את אותה משמעות. 

<דגנית בן דב:>
אני חושבת שהניסוח של סעיף 16(ב) הוא יותר חד. הכוונה היא אותה כוונה.
<אודליה אסולין דגני:>
הכוונה היא לומר שהמניעה לביצוע הפעולה הוסרה. 
<היו"ר רוברט אילטוב:>
אני מעלה להצבעה את סעיף 15 עם התיקונים הנדרשים. מי בעד?

הצבעה
בעד –  פה אחד
נגד – אין
נמנעים –אין 

סעיף 15 אושר
<דגנית בן דב:>
סירוס
16. 
(א) לא יבצע אדם סירוס כירורגי בחזיר, אלא אם כן מתקיימים


התנאים הבאים:

(1) בחזיר שגילו אינו עולה על שבעה ימים; החזיר טופל 
במשכך כאבים לפני הפעולה, במהלכה, עד לסיומה ולאחריה,

והסירוס מתבצע בידי עובד מיומן.

(2) בחזיר שגילו עולה על שבעה ימים; אם רופא וטרינר
קבע שלא ניתן היה לבצע את פעולת הסירוס עד גיל שבעה

ימים בשל מצבו הרפואי של החזיר, הפעולה בוצעה בהקדם

האפשרי לאחר שהוסרה המניעה לביצועה כאמור, בידי רופא

וטרינר, בוצע אילחוש של המקום או הרדמה של החזיר

לפני הפעולה, והחזיר טופל במשככי כאבים לאחריה;

(3) הסירוס בוצע בכלים ייעודיים שעברו חיטוי;
(4) הטיפול במשככי כאבים, בחומרי אילחוש או בחומרי 
הרדמה בוצע באמצעות תכשירים רפואיים רשומים כדין

לפי התווייתם המאושרת ולפי הוראות רופא וטרינר.

(ב) ביצע רופא וטרינר פעולה כאמור בתקנת משנה (א)(2), ימסור

לאחראי אישור, בכתב, על ביצועה וסיבותיה.

<סיגל דונגי-סלונים:>

יש כאן אבחנה שגויה בין חזיר עד גיל שבוע לחזיר בן שבוע ויותר. האבחנה הזאת מבוססת על הנחה שאומרת שיש הבדל ברגישות לכאב בין חזיר בן כמה ימים לחזיר בוגר יותר. אנחנו יודעים מדעית וממחקרים שנערכו שאין הבדל כזה. כבר בימים הראשונים גור חזירים הוא בעל מערכת עצבים מפותחת. הרגישות שלו לכאב לא שונה מזו של חזיר בוגר יותר. היא גם לא שונה משלנו.

<היו"ר רוברט אילטוב:>
אני מבין שהסוגיה הזאת נדונה. הגיעו להסכמה שכתובה פה בתקנות.
<סיגל דונגי-סלונים:>
אני רוצה לציין, שקיים תחליף לסירוס כזה באמצעות זריקה. יש זריקה שמונעת את הצורך בסירוס כירורגי ללא הרדמה מהסוג הזה. ההזרקה הזאת מקובלת באוסטרליה ובכמה מדינות נוספות.
<היו"ר רוברט אילטוב:>
אני מבקש ממשרד החקלאות להתייחס לסוגיה.
<אודליה אסולין דגני:>
שתי הטענות האלו נדונו במסגרת ועדת החינוך בהרחבה. ניתנו לגביהן תשובות. בסופו של דבר ועדת החינוך אישרה את התקנה כמות שהיא. התקנות האלו נוגעות לנושא צער בעלי חיים בסמכות ועדת החינוך, כך שאני לא רואה איך זה קשור מבחינת פעולות שמבוצעות על ידי גורם שאינו רופא וטרינרי.
<מרב תורג'מן:>
זה שהוועדה סוברנית פה לשנות ולקבוע הסדר אחר זה עניין אחד. השאלה אם יש הסבר רציונאלי לקביעה של 7 ימים.
<שאול פוצי:>
התיישרנו עם החקיקה האירופית, עם ההוראה האירופית שמתייחסת לפעולות בגורים. בשיניים, זנב וסירוס החקיקה האירופית מבדילה בין שני גילאים: עד שבוע ימים על ידי עובד מיומן - בהוראה האירופית זה אפילו ללא שיכוך כאבים  - מעבר לשבוע ימים בפיקוח של רופא וטרינר עם הרדמה. לגבי ההבדל בין הגילאים התיישרנו עם ההוראה האירופית שכבר קיימת ב-25 מדינות, שמייצרות 250 מיליון חזירים בשנה. התוספת של התקנה מבחינה מקצועית היא חובת שיכוך כאבים עד גיל שבוע, וחובת שיכוך כאבים או  הרדמה מעל גיל שבוע.  
<היו"ר רוברט אילטוב:>
למה לא זריקה?

<שאול פוצי:>
כי יש מוצר אחד בלבד רשום לסירוס חזירים, דבר שיכול לגרום לבעיות. יש מספר מדינות שמגבילות את זמני ההמתנה אחרי הסירוס לקראת הנחירה בגלל שאריות כימיות עם יכולות השפעה על בריאות האדם. צריך לקחת בחשבון שהזריקה היא לא זריקה יחידה. מדובר על טיפול כפול בגילאים שונים, כאשר הטיפול השני הוא בגיל יחסית מבוגר. 

<היו"ר רוברט אילטוב:>
אני מעלה את זה להצבעה. מי בעד?
הצבעה

בעד –  פה אחד
נגד – אין
נמנעים –אין 

סעיף 16 אושר
<דגנית בן דב:>
המתה
22.
(א) אחראי יחזיק בחזיריה אמצעים להמתת חסד של חזיר.

למניעת

סבל

(ב) אחראי ינקוט את האמצעים הדרושים כדי למנוע מחזיר לשמוע,



לראות או לבוא במגע גופני עם חזיר שמבוצעת בו פעולת המתה או הימום.



(ג) לא תבוצע המתת חסר אלא באחת משתי הדרכים הבאות:

(1) בידי רופא וטרינר באמצעות חומרי הרדמה או באמצעות 
ומרים ייעודיים להמתת חסד.

(2) בידי עובד מיומן באמצעות אקדח בריח שבוי או באמצעות
מכשיר להיום חשמלי שהם ייעודיים להמתת חסד של חזיר.

<מרב תורג'מן:>
רק בפסקה (2) מדובר על סמכויות הנתונות בידי אדם שאינו וטרינר.
<היו"ר רוברט אילטוב:>
אני מעלה להצבעה את סעיף 22(ג)(2) להצבעה. מי בעד?
הצבעה

בעד –  פה אחד
נגד – אין
נמנעים –אין 

סעיף 22(ג)(2) אושר
<דגנית בן דב:>
הכשרת 

26.
(א) מי שאינו רופא וטרינר רשאי לעסוק בפעולות לפי תקנות 15 ו-

עובד


16 ו-22 אם קיבל לכך היתר מאת המנהל, בכפוף להוראות תקנה זו;

מיומן


בתקנה זו, "היתר" – היתר מאת המנהל לביצוע קיטום זנב, קיטום

ואישורו 

ושיוף ניבים, סירוס או המתת חסד.



(ב) המבקש היתר יגיש על כך בקשה למנהל ויצרף אליה את האישורים




והתעודות שלהלן:

(1) העתק או צילום מאומת של תעודת סיום קורס להכשרת
עובד מיומן;

(2) העתק או צילום מאומת של ההודעה על הציון בבחינה לביצוע
הפעולות הנדרשות מעובד מיומן.




(ג) לא ייתן המנהל היתר למבקש אלא אם כן התקיימו בו הכשירויות




האלה:

(1) הוא סיים קורס להכשרת עובד מיומן שהכיר בו המנהל;
(2) הוא עמד בהצלחה בבחינה שעליה הורה המנהל או שהמנהל 
אישר.


(ד) ראה המנהל כי מי שניתן לו היתר הפר הוראות לעניין השתתפות 


בהכשרה או הפר הוראות אחריות לפי החוק, לפי חוק הרופאים הווטרינריים


ולפי תקנות אלה, רשאי המנהל לבטל את היתר, ובלבד שניתנה לו הזדמנות


לטעון את טענותיו לפניו.

<מרב תורג'מן:>
מי הם אותם גופים שיכשירו את אותם עובדים מיומנים לבצע את הפעולות שאישרנו כרגע? האם אותם גופים מכשירים וגם בוחנים? מי מפקח על העלויות של הקורסים? כמה גופים מעניקים את אותה הכשרה, מוסמכים לתת את אותה הכשרה?
<דגנית בן דב:>
יש לנו ניסיון עם שני קובצי תקנות צער בעלי חיים. תקנות צער בלי חיים (הובלת בהמות), ותקנות צער בעלי חיים (הובלת עופות). בשתיהן מוגדרת פונקציה של משגיח. הוא חייב להיות נוכח לאורך כל הובלת הבהמות והעופות, לפי העניין, והוא נדרש בקורס הכשרה. גם שם הייתה לנו את אותה בעיה ואת אותן דילמות של איך לאשר קורס, מי יעביר את הקורס. מסתבר שכשיש חובה להעביר קורס, נמצא הגורם שמעביר אותו. יש כרגע רק גורם אחד שמעביר גם וגם. יש מנגנון של קורס שמנהל השירותים הווטרינריים מאשר בהמלצת הגורמים המקצועיים הרלוונטיים.
<לאה ורון:>
מי עורך את הקורס?
<דגנית בן דב:>
חברה בשם "ניצנים". הייתה חברה אחרת שהעבירה את הקורס של משגיחי הובלת בהמות. היא התפרקה. אותה רכזת אקדמית שריכזה את זה, עברה לעבוד בחברה האחרת. חברת ניצנים היא חברה פרטית. היא מעבירה את זה בצורה מאוד יפה ומסודרת. גם פה אנחנו מדברים על שנה. אנחנו מדברים פה על הכשרה הרבה יותר פשוטה. 
<היו"ר רוברט אילטוב:>
מי בודק שהתכנים שהם מעבירים הם התכנים הרלוונטיים? 
<דגנית בן דב:>
הם צריכים להגיש בקשה.

<היו"ר רוברט אילטוב:>
מי עורך את הבחינה?

<מרב תורג'מן:>
אותו גוף.
<אודליה אסולין דגני:>

תכנית הקורס והבחינה צריכות להיות מאושרות על ידי מנהל השירותים הווטרינרים או מי שהוסמך על ידו. אנחנו לא מתערבים בהתקשרות של המעסיקים של אותם עובדים עם מי שמארגן את הקורס. אנחנו כן מפקחים על תכנית ההכשרה ותכני הבחינה.
<דגנית בן דב:>
ועל הפיקוח השוטף.
<יוסי וולפסון:>
הקורס הוא בהכרה של המנהל. הבחינה היא בחינה שהמנהל מורה עליה. השירותים הווטרינריים יכולים לחבר אותה.
<מרב תורג'מן:>
עדיין צריך להבין שאותו גוף מלמד וגם בוחן. את אומרת שיש רק גוף אחד שמכשיר, כך שגם אין פריסה ארצית לגבי העניין הזה.
<היו"ר רוברט אילטוב:>
על כל הגופים שנמצאים פה זה מקובל.
<דגנית בן דב:>
אחד היתרונות של גוף פרטי זה הגמישות שלו. הם מגיעים עם הקורס לכל מקום בארץ.
<שאול פוצי:>
כל המשקים - חוץ מאחד - לגידול חזירים מרוכזים באזור אחד בלבד. אין פה עניין של פריסה ברחבי הארץ.

<מרב תורג'מן:>
 
בהקשר של תקנת משנה (ד) עלתה השאלה אם לא צריך לתת לו הזדמנות לתקן את ההפרה בתוך x זמן. 

<אודליה אסולין דגני:>
אנחנו סבורים שאין מקום לתת הזדמנות במסגרת התקנות לתיקון ההפרה, משום שמדובר פה במצב שבו אותו עובד פעל בניגוד להוראות החוק ועשה את הפעולות מבלי שהוא מוכשר לכך. הוא יכול, לצורך העניין, להשתמש בסכין חלודה או בכל דבר אחר שיכול לגרום נזק לחזירונים או למוות של החזירונים. לא היינו רוצים לתת לאדם כזה הזדמנות נוספת. אין מה לתקן, העוולה כבר נגרמה. אנחנו חושבים שיש כאן שיקול דעת למנהל השירותים הווטרינריים, לאחר שהוא שמע את טענותיו של אותו אדם, לא לבטל לו את ההיתר.

<היו"ר רוברט אילטוב:>
אני מעלה את תקנה 26 להצבעה?

הצבעה

בעד –  פה אחד
נגד – אין
נמנעים –אין 

סעיף 26 אושר
<דגנית בן דב:>

29(א)
העושה אחד מאלה, דינו מאסר שישה חודשים:



(13) מבצע קיטום זנב או ניבים או שיופם בחזיר, שלא לפי תקנה 15




(א) או (ב);




(14) מבצע סירוס בחזיר, שלא לפי תקנה 16(א);

<היו"ר רוברט אילטוב:>
אני מעלה את סעיף 29(13) ו-(14) להצבעה.

הצבעה

בעד –  פה אחד
נגד – אין
נמנעים –אין 

סעיף 29(13),(14) אושר
<יוסי וולפסון:>
על סעיף 22(ג) יש סעיף עונשין?

<מרב תורג'מן:>
זה רק אחראי שאינו מחזיק אמצעים להמתת חסד.

<יוסי וולפסון:>
אין בסעיף (ג).

<שאול פוצי:>
אפשר להכניס אותו ב-(13) ו-(14).
<היו"ר רוברט אילטוב:>
האם אנחנו מכניסים את סעיף קטן 22(ג) לסעיף 29(א)?
<מרב תורג'מן:>
השאלה אם העניין הזה נבחן. 

<שרון רוברטס:>
אני לא מכירה שהנושא הזה נבחן. זאת כנראה טעות.

<מרב תורג'מן:>
האם לא במכוון לא נקבעה פה הוראה עונשית לסעיף 22(ג)?
<שרון רוברטס:>
זאת טעות.
<היו"ר רוברט אילטוב:>
נא להוסיף את התיקון המתבקש. 
<דגנית בן דב:>
אני חושבת שיותר נכון להוסיף את זה ב-21. 
<לאה ורון:>
יכול להיות שהיושב-ראש ייתן לעורכת הדין תורג'מן את הסמכות להחליט באיזה מהסעיפים - - . 

<מרב תורג'מן:>
זה יכול להיות גם כפסקה נפרדת. אנחנו מוסיפים את זה ל-(א) מבחינת זה שדינו יהיה מאסר 6 חודשים, לא קנס.  

<היו"ר רוברט אילטוב:>
כן. זה סעיף 29(א)(22)(ג).
<מרב תורג'מן:>
(ג) (1) זה בסמכות ועדת החינוך. תבדקו אם אתם צריכים לחזור אלינו.

<דגנית בן דב:>
 מספיק לעשות פה עונשין על (ג)(2). 
<מרב תורג'מן:>
אנחנו יכולים לאשר פה את (ג)(2). את (ג)(1) תצטרכו את אישור  - -

<אודליה אסולין דגני:>
אנחנו מדברים על (ג)(2). 

<דגנית בן דב:>
בשביל לחסוך את זה שנצטרך לחזור נאשר רק את (ג)(2). לגבי רופא וטרינר שעבר על (ג)(1) אנחנו תמיד יכולים לחזור לחוק הרופאים הווטרינריים או ללכת לקובלנה.
<מרב תורג'מן:>
מבקשים להוסיף כאן הוראה עונשית לגבי תקנה 22(ג)(2), שעניינה המתת חסד בידי עובד מיומן.
<דגנית בן דב:>
אם אנחנו עושים  סעיף עונשין רק על סעיף 22(ג)(2), זה אומר שמי שלא עובד מיומן יכול להרוג את החזיר איך שבא לו.

<מרב תורג'מן:>
ב-(1) זה בידי רופא וטרינר.

<דגנית בן דב:>
אם מאשרים את סעיף 22(ג), יש שתי דרכים לביצוע המתת חסד. כל דרך אחרת היא אסורה. אם אנחנו עושים עונשין רק על סעיף (2), פספסנו המתה על ידי מי שאינו וטרינר ואינו עובד מיומן. 
<היו"ר רוברט אילטוב:>
מה הניסוח שלכם?

<דגנית בן דב:>
צריך את (ג) כולו.

<מרב תורג'מן:>
אנחנו נאשר את (ג)(2). אם הם יצטרכו לחזור לוועדת החינוך -  -
<אודליה אסולין דגני:>
יש כאן את העניין של אמצעים. 

<היו"ר רוברט אילטוב:>
הבעיה שאנחנו נכנסים למערכת בחירות. 

<אודליה אסולין דגני:>
אני חושבת שעדיף להתייחס ב-22(ג)(2) לעניין של המתת חסד שאינה מבוצעת באמצעים המנויים בסעיף 22(ג)(2). לזה צריך להתייחס. אנחנו מדברים על עובד מיומן.
<יוסי וולפסון:>
אני חושב שהתופעה שתהיה בחזיריות תהיה כזאת שאדם שהוא לא עובד מיומן יבצע את זה. ברגע שזה עובד מיומן סביר להניח שהוא יבצע את זה באמצעים האלה. אני די משוכנע שאפשר לעשות את זה בדיון שצריך להיות בוועדת החינוך  בקרוב. זאת השמטה. אפשר לצרף את זה לדיון אחר  באופן פורמאלי. זה לא משהו שיצור בעיה קשה. אני חושב שמחר אפשר לצרף את זה לדיון. 

<אודליה אסולין דגני:>
אני לא יודעת אם כך זה עובד.
<יוסי וולפסון:>
בתקופת בחירות זה עובד גם מהיום למחר.

<היו"ר רוברט אילטוב:>
אני לא בטוח. 

<מרב תורג'מן:>
אם לא תוכלו מהיום למחר, תפרסמו תקנות חדשות.

<אודליה אסולין דגני:>
זה מה שהתכוונו לעשות אם יהיה צורך בדברים אחרים.

<היו"ר רוברט אילטוב:>
תנסחו את הבקשה שלכם.
<אודליה אסולין דגני:>
אני חושבת שההצעה הנכונה, כפי שהציעה היועצת המשפטית של הוועדה, היא ש-22(ג)(2) יתייחס לאמצעים שבלעדיהם לא ניתן לבצע המתת חסד. 

<לאה ורון:>
לאיזו תקנה אתם מבקשים ש-22(ג)(2) יתווסף?
<אודליה אסולין דגני:>
לתקנה 29(א).
<מרב תורג'מן:>
בנוסח של "לא בוצעה המתת חסד באמצעים הקבועים בתקנה 22(ג)(2)".
<אודליה אסולין דגני:>
נכון.

<היו"ר רוברט אילטוב:>
אני מעלה את 29(א) להצבעה עם כל התיקונים הנדרשים שעלו כאן בוועדה. מי בעד?
הצבעה

בעד –  פה אחד
נגד – אין
נמנעים –אין 

תקנה 29(א) אושרה
<דגנית בן דב:>
תחילה 32.
(א) תחילתן של תקנות אלה למעט תקנה 4(א) ותקנה 26 



שלושה חודשים מיום פרסומן (להלן – יום התחילה).



(ב) תחילתה של תקנה 4(א) – 12 חודשים מיום התחילה.



(ג) תחילתה של תקנה 26 – 12 חודשים מיום התחילה.

<היו"ר רוברט אילטוב:>
מי בעד?

הצבעה

בעד –  פה אחד
נגד – אין
נמנעים –אין 

תקנה 32 אושרה
התקנות אושרו. אני מודה לכולם. הישיבה נעולה.
<הישיבה ננעלה בשעה 15:15.>
